শ্বর
হিন্দু ধর্মে ঈশ্বর সম্পর্কিত মতবাদ একেশ্বরবাদ, বহু-ঈশ্বরবাদ, এক-ঈশ্বরবাদ, নিমিত্তপদনেশ্বরবাদ, সর্বেশ্বরবাদ ও অদ্বৈতবাদে ভিন্ন হয়ে থাকে। তবে হিন্দুধর্মের প্রাচীন বেদ গ্রন্থে শ্বরদের দেব ও দেবী বলে উল্লেখ রয়েছে। এই নাম গুলোর অর্থ হল স্বর্গীয় এবং এমন সবকিছু যা ভালো।
ব্রহ্মন্
হিন্দুশাস্ত্রে ব্রহ্মের ধারণাটির সাথে ওতপ্রোতভাবে জড়িয়ে আছে আত্মন্‌ (আত্মা), ব্যক্তিক, নৈর্ব্যক্তিক ও পরম ব্রহ্মের ধারণা। বিভিন্ন গ্রন্থে এই সমস্ত বৈশিষ্ট্যগুলিকে ভিন্ন ভিন্ন রূপে ও ভিন্ন ভিন্ন দলে ভাগ করে আলোচনা করা হয়েছে। দ্বৈত বেদান্ত প্রভৃতি দ্বৈতবাদী শাখায় ব্রহ্ম মূলতঃ প্রতিটি জীবের চেতনাস্বরূপ খণ্ডসত্তা আত্মনের থেকে আলাদা; ফলে এই ধারণার সঙ্গে অন্যান্য ধর্মে বর্ণিত ঈশ্বরের ধারণার সাদৃশ্য পাওয়া যায়। একেশ্বরবাদী অদ্বৈত বেদান্ত প্রভৃতি শাখায় ব্রহ্ম ও আত্মন্‌ অভিন্ন; ব্রহ্মই সর্বত্র সর্বজীবে বিরাজমান, অতঃপর সমগ্র চরাচরে আধ্যাত্মিক একতা বিদ্যমান।